Elsabet Theron-Le Roux: Advokaat par excellence | News24
Elsabet Theron-Le Roux: Advokaat par excellence
Elsabet Theron-Le Roux. Foto: JANNIE HOUGH
EK het haar 'n paar jaar gelede vir die eerste keer in 'n kerkdiens opgelet – die jong regsge-leerde van Jeffreysbaai.
Jy kon haar nie mis nie, vanweë haar entoesiastiese deelname aan die diens. Dié 23-jarige skoonheid was toe alreeds as advokaat tot die balie toegelaat.
Sy was nie deel van die moderne gap-year brigade nie, maar het ná matriek (aan Diamantveld Sekondêre Skool in Kimberley) sewe stewige studiejare deurgebring vir LLB en LLM – eers by UPE (nou NMMU) en toe by Unisa. Na twee jaar by die Vereniging van Advokate het sy aangesluit by die Hooggeregshof-eenheid van Legal Aid SA.
In 2010 was sy die Oos-Kaapse finalis vir die Lawyer of the Year-toekenning – 'n nasionale verering onder alle prokureurs/advokate van Legal Aid SA. Sy het tweede plek behaal. Op 26-jarige leeftyd het sy haar verskyning gemaak in die hoogste hof van appèl. Talle van haar sake is gerapporteer in hofstukke van die Hooggeregshof en hoogste hof van appèl.
Sy was aanvanklik vir B.Mus. gekeur, maar het op 'n regsloopbaan besluit. En van toe af was daar nie keer aan haar nie. Soos met haar studies, jaag sy haar lewensdrome beslis en doelgerig na. 'n Beampte van die Hooggeregshof beskryf haar as ne-derig, Godvresend, toegewyd, deeglik. Sy is 'n goeie luisteraar, geduldig en baie lief vir haar familie. Haar moeder, Marietjie, woon steeds in Jeffreysbaai ná haar man, André, se onverwagse afsterwe enkele jare gelede. Hy was die hoof van Laerskool Jeffreysbaai.
Sy hou altyd haar oog op die einddoel. As sy vasbat sy in die wêreld wil sien.
Sy haal aan: When you care for the powerless, you become powerful. When you serve those with no influence, God gives you influence. When you humble yourself, others will honour you.
Sy het hoop vir die toekoms, omdat sy onkreukbaar glo; en hoewel sy nog graag veral Frankryk en Israel wil platreis, is haar wortels vas in Suid-Afrika. Hier wil sy nóú, terwyl daar nog geleentheid is, haar volle energie inploeg, haar liefde leef, haar familie waardeer, omdat "tyd so vinnig verby-vlieg."
Beide sy en haar man is lief vir studie. Hy is besig met doktorale navorsing in Ekonomie aan NMMU. Sy wil tussen advokaat-wees, moederskap, vriendskappe, kerklike en ander verpligtinge ook nog haar doktorsgraad in die Regte verwerf.
Haar tweejarige seuntjie, Josua, wat besoekers gou-gou op sy tromspel vergas, is haar "hart se punt." Tussen alles deur ontspan sy op haar beste met 'n oop koerant wat plat op die vloer voor haar oopgesprei lê.